যাই হোক,শেষ পর্যন্ত মামুন ইমামকে তার সিংহাসনের উত্তরাধিকার তথা যুবরাজ হবার প্রস্তাব মেনে নিতে বাধ্য করলো। তবে এই শর্তে যে,হুকুমাতের কোনো ব্যাপারে হস্তক্ষেপ থাকবে না।-এভাবে ইমাম অত্যন্ত সচেতনভাবে জনগণকে বোঝালেন যে তিনি মামুনের রাজনীতির ব্যাপারে সম্পূর্ণ নির্দোষ এবং হুকুমাতের কোনো দায়িত্ব তিনি পালন করবেন না। এভাবে ইমামের আধ্যাত্মিক মর্যাদা আরো বেড়ে গেল। তিনি কেন এ ধরনের শর্তারোপ করেছিলেন , তার কারণ দায়িত্ব গ্রহণকালে প্রদত্ত তাঁর মুনাজাত থেকেই সুস্পষ্ট হয়ে যায়। তিনি মুনাজাতে বলেছিলেন,হে খোদা! তুমি ভালো করেই জানো , আমি বাধ্য হয়ে এই দায়িত্ব গ্রহণ করেছি। সুতরাং আমাকে এজন্যে পাকড়াও করো না। যেমনিভাবে তুমি ইউসূফ ও দানিয়েল (আ) কে পাকড়াও করো নি। হে আল্লাহ ! তোমার পক্ষ থেকে কোনো দায়িত্ব ও কর্তব্য ব্যতিত আর কোনো কর্তৃত্ব হতে পারে না। আমি যেন তোমার দ্বীনকে সমুন্নত রাখতে পারি, তোমার নবীর সুন্নাতকে যথার্থভাবে বাস্তবায়ন করতে পারি। "